CELEX: 32010D0078
Language: sk
Date: 2010-02-09 00:00:00
Title: 2010/78/: Rozhodnutie Komisie z  9. februára 2010 o revízii prahových úrovní uvedených v článku 157 písm. b) a článku 158 ods. 1 nariadenia Komisie (ES, Euratom) č. 2342/2002, ktorým sa ustanovujú podrobné pravidlá na vykonávanie nariadenia o rozpočtových pravidlách

10.2.2010   
            
            
               SK
            
            
               Úradný vestník Európskej únie
            
            
               L 37/73
            
         ROZHODNUTIE KOMISIE
   z 9. februára 2010
   o revízii prahových úrovní uvedených v článku 157 písm. b) a článku 158 ods. 1 nariadenia Komisie (ES, Euratom) č. 2342/2002, ktorým sa ustanovujú podrobné pravidlá na vykonávanie nariadenia o rozpočtových pravidlách
   (2010/78/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (1), a najmä na jeho článok 271,
   keďže:
   
               (1)
            
            
               Nariadením Komisie (ES) č. 1177/2009 (2) sa upravili prahové hodnoty uplatniteľné v oblasti postupov zadávania zákaziek, ktoré sú stanovené v smernici Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby (3).
            
         
               (2)
            
            
               Z dôvodu koherentnosti je preto potrebné znovu stanoviť prahové úrovne uvedené v článku 157 písm. b) a článku 158 ods. 1 nariadenia (ES, Euratom) č. 2342/2002.
            
         
               (3)
            
            
               Vzhľadom na to, že prahové úrovne upravené nariadením (ES) č. 1177/2009 sa uplatňujú od 1. januára 2010, toto rozhodnutie sa takisto musí uplatňovať od 1. januára 2010. Je preto potrebné stanoviť, aby toto nariadenie nadobudlo účinnosť dňom po jeho uverejnení v Úradnom vestníku Európskej únie.
            
         
               (4)
            
            
               Platnosť rozhodnutia Komisie 2004/121/ES zo 6. februára 2004 o novom stanovení prahových úrovní podľa článku 157 písm. b) a článku 158 ods. 1 písm. a) a c) nariadenia (ES, Euratom) č. 2342/2002 obsahujúceho vykonávacie rozpočtové pravidlá (4), rozhodnutia Komisie 2006/103/ES zo 14. februára 2006 o revízii prahových úrovní uvedených v článku 157 písm. b) a článku 158 ods. 1 písm. a) a c) nariadenia Komisie (ES, Euratom) č. 2342/2002, ktorým sa ustanovujú podrobné pravidlá na vykonávanie nariadenia o rozpočtových pravidlách (5), a rozhodnutia Komisie 2008/102/ES z 1. februára 2008 o revízii prahových úrovní uvedených v článku 157 písm. b) a článku 158 ods. 1 nariadenia (ES, Euratom) č. 2342/2002, ktorým sa ustanovujú podrobné pravidlá na vykonávanie nariadenia o rozpočtových pravidlách (6), sa skončili a preto sa musia zrušiť,
            
         PRIJALA TOTO ROZHODNUTIE:
   Článok 1
   Hodnoty prahových úrovní uplatniteľných v oblasti postupov zadávania zákaziek vyjadrené v eurách sa stanovujú takto:
   
               —
            
            
               4 845 000 EUR v článku 157 písm. b),
            
         
               —
            
            
               125 000 EUR v článku 158 ods. 1 písm. a),
            
         
               —
            
            
               193 000 EUR v článku 158 ods. 1 písm. b),
            
         
               —
            
            
               4 845 000 EUR v článku 158 ods. 1 písm. c).
            
         Článok 2
   Rozhodnutia 2004/121/ES, 2006/103/ES a 2008/102/ES sa zrušujú.
   Článok 3
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa od 1. januára 2010.
   
      V Bruseli 9. februára 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. ES L 357, 31.12.2002, s. 1.
   
      (2)  Ú. v. EÚ L 314, 1.12.2009, s. 64.
   
      (3)  Ú. v. EÚ L 134, 30.4.2004, s. 114.
   
      (4)  Ú. v. EÚ L 36, 7.2.2004, s. 58.
   
      (5)  Ú. v. EÚ L 46, 16.2.2006, s. 52.
   
      (6)  Ú. v. EÚ L 36, 9.2.2008, s. 5.